932.210

Ordinaziun tar la Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 2022 (Ordinaziun chantunala davart COVID-19 cas da direzza 2022, OCDir 22)

dals 10-05-2022 (versiun dals 01-01-2022)

Sa   basond   sin   l'art.   45   al.   1   da   la   Constituziun   chantunala1)  e   sin   la   Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 20222)

relaschada da la Regenza ils 10 da matg 2022

Dimensiun dal sustegn

Art.  1 1 La dimensiun dal sustegn correspunda als custs betg cuvrids entaifer la perioda decisiva. Quests custs vegnan calculads tenor las disposiziuns correspundentas dal dretg federal.

2 Ils   custs   betg   cuvrids   en   ina   sparta   vegnan   resguardads   maximalmain   en   la dimensiun dals custs betg cuvrids da l'interpresa.

Perioda decisiva

Art.  2 1 La perioda decisiva è l'emprim quartal da l'onn 2022.

2 Ils custs ed ils retgavs ston vegnir inoltrads per l'entir quartal e vegnan considerads en lur totalitad per questa perioda.

3 L'interpresa po dumandar ch'il mais da mars 2022 na vegnia betg resguardà e ch'i vegnian considerads en lur totalitad mo ils mais da schaner e da favrer 2022.

1) DG 110.100 2) DG 932.200 * tabellas da las modificaziuns a la fin dal relasch

1

932.210

Elavuraziun da datas

Art.  3 1 Ils uffizis e posts chantunals cumpetents tenor l'artitgel 7 da la Lescha chantunala davart   mesiras   per   interpresas   en   cas   da   direzza   en   connex   cun   l'epidemia   da COVID-19 durant l'onn 20223) èn:

a)

b)

c)

d)

e)

f)

il Departament d'economia publica e fatgs socials (DES);

l'Administraziun da taglia (ATa);

l'Administraziun da finanzas (AdFi);

l'Uffizi per industria, mastergn e lavur (UCIML);

l'Institut d'assicuranza sociala dal chantun Grischun (IAS);

la Controlla da finanzas (CFI).

Cumpetenzas ed incumbensas

Art.  4 1 Cumpetent per exequir las mesiras per cas da direzza sco er per garantir e per pajar las contribuziuns è il DES.

2 La ATa è – en il rom da sias incumbensas – cumpetenta per determinar il gudogn suttamess a la taglia. Ella annunzia al DES las datas correspundentas cun l'intent d'exequir la participaziun cundiziunada al gudogn.

3 La   AdFi   surpiglia   –   en   il   rom   da   sias   cumpetenzas   usitadas   –   l'execuziun   dal pajament.

4 Il   UCIML   ed   il   IAS   dattan   al   DES   u   a   terzas   parts   che   tal   ha   incaricà   cun incumbensas   executivas,   sin   dumonda,   infurmaziuns   davart   il   sustegn   che l'interpresa   correspundenta   ha   survegnì   durant   la   perioda   decisiva,   sco   ina indemnisaziun per lavur reducida u ina cumpensaziun dal gudogn.

5 La CFI sustegna – en il rom da sia surveglianza da las finanzas – il cumbat cunter abus.

Art.  5 1 Las dumondas ston vegnir inoltradas fin il pli tard ils 15 da fanadur 2022.

Termin per inoltrar las dumondas

Delegaziun da cumpetenzas

Art.  6 1 Il DES fixescha las ulteriuras prescripziuns per l'execuziun, sco las indicaziuns, las confermas, ils documents ed ils consentiments necessaris che ston vegnir inoltrads.

2 Il DES fixescha las reglas che daventan necessarias durant l'execuziun currenta da las mesiras per cas da direzza.

Entrada en vigur e valaivladad

Art.  7 1 Questa ordinaziun entra en vigur retroactivamain per il 1. da schaner 2022 e vala fin che la Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 20224) vegn abolida.

3) DG 932.200 4) DG 932.200

2

932.210

Tabella da las modificaziuns - tenor conclus

Conclus 10-05-2022

Entrada en vigur 01-01-2022

Element relasch

Modificaziun emprima versiun

Publicaziun en la CUL 2022-021

3

932.210

Tabella da las modificaziuns - tenor element

Element relasch

Conclus 10-05-2022

Entrada en vigur 01-01-2022

Modificaziun emprima versiun

Publicaziun en la CUL 2022-021

4